Diari Oficial de la Generalitat Valenciana


Sumari del DOGV 2915, del 24-01-1997 (1997/849521)

ACORD de 27 de novembre de 1996, de la Comissió Territorial d'Urbanisme de València, referit a la modificació del Pla General relativa a l'illa de cases entre el carrer de Mitja Galta, la E-2, l'avinguda Major i la prolongació del Metge Miquel Servet de Massamagrell.
---------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2915

Data del DOGV
:   24-01-1997

Secció del DOGV
:   ALTRES DISPOSICIONS

Número del document
:   1997/849521


Data del document
:   27-11-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 27 de novembre de 1996, de la Comissió Territorial d'Urbanisme de València, referit a la modificació del Pla General relativa a l'illa de cases entre el carrer de Mitja Galta, la E-2, l'avinguda Major i la prolongació del Metge Miquel Servet de Massamagrell.  
La Comissió Territorial d'Urbanisme de València, en sessió de 27 de novembre de 1996, va adoptar el següent acord:  
«Vist l'expedient enviat per l'Ajuntament de Massamagrell, referit a la modificació del Pla General relativa a l'illa de cases entre el carrer de Mitja Galta, la E-2, l'avinguda Major i la prolongació del Metge Miquel Servet, i d'acord amb els següents:  
Antecedents de fet  
Primer  
El projecte es va sotmetre a informació pública mitjançant acord del Ple de l'Ajuntament en sessió de 25 d'abril de 1996 i, després del pertinent període d'informació pública, en què no s'hi van presentar al·legacions, va quedar aprovat provisionalment de forma automàtica en data 8 de juliol de 1996 (al mes de l'última publicació de l'anunci d'informació pública), ja que no s'hi van presentar al·legacions i estava prevista expressament aquesta circumstància en l'acord de sotmetiment a informació pública.  
Segon  
Han estat enviats tres documents d'aprovació inicial i provisional, degudament diligenciats. El projecte consta de memòria justificativa, plans d'informació i pla d'ordenació, d'acord amb l'article 27 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (a partir d'ara, LRAU).  
Tercer  
En data 10 d'octubre de 1996 es va sol·licitar informe al Consell Metropolità de l'Horta, que no s'ha rebut fins a la data.  
L'Ajuntament, durant la tramitació de l'expedient (21 de maig de 1996), va sol·licitar dictamen als ajuntaments veïns de Museros, la Pobla de Farnals, Massalfassar i Rafelbunyol. En la mateixa data també va sol·licitar informes de la Conselleria de Cultura, Educació i Ciència i de la Conselleria de Sanitat i Consum.  
Quart  
Massamagrell disposa de Pla General d'Ordenació Urbana, aprovat definitivament per la Comissió Territorial d'Urbanisme de data 30 d'octubre de 1991.  
Cinqué  
Aquesta modificació pretén permetre formular estudis de detall en l'illa de cases compresa entre els carrers de Mitja Galta, E-2, avinguda Major i prolongació del Metge Miquel Servet.  
Aquest canvi es realitza per tal de reajustar els volums de l'illa de cases i així poder realitzar noves tipologies edificatòries més d'acord amb la demanda.  
La reordenació de volums es realitzarà seguint les següents regles:  
1) No s'alterarà la destinació del sòl.  
2) No s'incrementarà l'aprofitament urbanístic.  
3) No es podran crear nous vials públics.  
4) La nova altura màxima permesa serà de cinc altures (PB+4). Fins ara l'altura màxima era de tres altures (PB+2).  
Sisé  
La Comissió Informativa de la Comissió Territorial d'Urbanisme de València, en sessió de 21 de novembre de 1996, va emetre l'informe relatiu al projecte que ens ocupa, i compleix així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.  
Fonaments de dret  
Primer  
La tramitació és correcta, d'acord amb el que estableix l'article 55.1, per remissió a l'article 38, de la LRAU.  
Segon  
Les Normes Urbanístiques del Pla General d'Ordenació Urbana, en el seu article 18.1.e, permeten atribuir una altura superior per a l'ordenació de l'àmbit de l'estudi de detall sempre que s'especifique una altura concreta, aspecte que ara es pretén.  
En trobar-se la meitat de l'illa de cases ja consolidada es veu adequada la necessitat de desenvolupar un estudi de detall que analitze convenientment la unió del que existeix amb el que és nou; no obstant això, plantejar l'increment de dues altures en l'illa de cases (que sols seria efectiu en la part sense consolidar) podria empitjorar el resultat final.  
Tanmateix, aquest seria un tema no estructural i, d'acord amb la LRAU, de plena competència municipal, sempre que no s'incremente l'aprofitament urbanístic, circumstància que caldria garantir.  
Tercer  
La Comissió Territorial d'Urbanisme és l'òrgan competent per a emetre dictamen resolutori sobre l'aprovació definitiva dels Plans Generals, i de les seues modificacions, de municipis de menys de 50.000 habitants, d'acord amb el que disposa l'article 55.1, per remissió a l'article 38.3, de la Llei Reguladora de l'Activitat Urbanística, amb relació a l'article 10.A, per remissió a l'article 9.1, del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.  
A la vista del que antecedeix, la Comissió Territorial d'Urbanisme de València, en sessió celebrada el dia 27 de novembre de 1996, acorda:  
Aprovar definitivament la modificació del Pla General de Massamagrell relativa a l'illa de cases compresa pels carrers de Mitja Galta, E-2, avinguda Major i prolongació del Metge Miquel Servet.  
L'Ajuntament de Massamagrell haurà de notificar el contingut d'aquest acord a tots els particulars interessats en l'expedient de referència.  
Contra aquesta resolució, que no posa fi a la via administrativa, s'hi podrà interposar un recurs ordinari davant el conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de la data de la seua publicació.  
Tot això, sense perjudici que s'hi puga interposar qualsevol altre recurs que es considere pertinent.  
València, 27 de novembre de 1996  
El secretari de la Comissió Territorial d'Urbanisme  
José Manuel Palau Navarro